पूछताछ में आरोपियों ने बताया कि 303 बोर रायफल और इंसास रायफल दो अक्टूबर को कमलापुर चेकपोस्ट से एक हेड कॉन्सटेबल और होमगार्ड को गोली मारकर लूटी गई थी. आरोपियों ने यह भी बताया कि इन असलहों का प्रयोग पंजाब में पूर्व मुख्यमंत्री बादल की होने वाली रैली में प्रयोग कर अफरातफारी का माहौल पैदा करना और किसी राजनेता को निशाना बनाने में करना था. उन्होंने यह भी बताया कि उनके फरार साथी जर्मन के पास बड़ी संख्या में हथियार हैं जो पंजाब के रोपड़ के पास छिपाकर रखे गए हैं.